CELEX: 
Language: et
Date: 2009-09-26 00:00:00
Title: 2009/635/EÜ: Euroopa Parlamendi otsus, 23. aprill 2009 , Euroopa Liidu 2007. aasta üldeelarve täitmisele heakskiidu andmise kohta, IV jagu – Euroopa Kohus#Euroopa Parlamendi resolutsioon, 23. aprill 2009 , tähelepanekutega, mis on Euroopa Liidu 2007. aasta üldeelarve täitmisele heakskiidu andmist käsitleva otsuse lahutamatu osa, IV jagu – Euroopa Kohus

26.9.2009   
            
            
               ET
            
            
               Euroopa Liidu Teataja
            
            
               L 255/74
            
         
      EUROOPA PARLAMENDI OTSUS,
   
   23. aprill 2009,
   Euroopa Liidu 2007. aasta üldeelarve täitmisele heakskiidu andmise kohta, IV jagu – Euroopa Kohus
   (2009/635/EÜ)
   EUROOPA PARLAMENT,
   
               —
            
            
               võttes arvesse Euroopa Liidu 2007. aasta üldeelarvet (1);
            
         
               —
            
            
               võttes arvesse Euroopa ühenduste 2007. eelarveaasta lõplikku raamatupidamise aastaaruannet – I köide (C6-0418/2008) (2);
            
         
               —
            
            
               võttes arvesse Euroopa Kohtu aastaaruannet eelarve täitmisele heakskiitu andvale asutusele eelarveaastal 2007 tehtud siseauditite kohta;
            
         
               —
            
            
               võttes arvesse kontrollikoja aastaaruannet 2007. eelarveaasta eelarve täitmise kohta koos auditeeritud institutsioonide vastustega (3);
            
         
               —
            
            
               võttes arvesse vastavalt EÜ asutamislepingu artiklile 248 tehtud kontrollikoja avaldust, mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust (4);
            
         
               —
            
            
               võttes arvesse EÜ asutamislepingu artikli 272 lõiget 10 ning artikleid 274, 275 ja 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (5) eriti selle artikleid 50, 86, 145, 146 ja 147;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit (A6-0151/2009);
            
         
               1.
            
            
               annab heakskiidu Euroopa Kohtu kohtusekretäri tegevusele Euroopa Kohtu 2007. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, nõukogule, komisjonile, Euroopa Kohtule, kontrollikojale, Euroopa Ombudsmanile ja Euroopa Andmekaitseinspektorile ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Hans-Gert PÖTTERING
         
      
      
         
            Peasekretär
         
         Klaus WELLE
         
      
   
   
      (1)  ELT L 77, 16.3.2007.
   
      (2)  ELT C 287, 10.11.2008, lk 1.
   
      (3)  ELT C 286, 10.11.2008, lk 1.
   
      (4)  ELT C 287, 10.11.2008, lk 111.
   
      (5)  EÜT L 248, 16.9.2002, lk 1.
   
      
         EUROOPA PARLAMENDI RESOLUTSIOON,
      
      23. aprill 2009,
      tähelepanekutega, mis on Euroopa Liidu 2007. aasta üldeelarve täitmisele heakskiidu andmist käsitleva otsuse lahutamatu osa, IV jagu – Euroopa Kohus
      EUROOPA PARLAMENT,
      
                  —
               
               
                  võttes arvesse Euroopa Liidu 2007. aasta üldeelarvet (1);
               
            
                  —
               
               
                  võttes arvesse Euroopa ühenduste 2007. eelarveaasta lõplikku raamatupidamise aastaaruannet – I köide (C6-0418/2008) (2);
               
            
                  —
               
               
                  võttes arvesse Euroopa Kohtu aastaaruannet eelarve täitmisele heakskiitu andvale asutusele eelarveaastal 2007 tehtud siseauditite kohta;
               
            
                  —
               
               
                  võttes arvesse kontrollikoja aastaaruannet 2007. eelarveaasta eelarve täitmise kohta koos auditeeritud institutsioonide vastustega (3);
               
            
                  —
               
               
                  võttes arvesse vastavalt EÜ asutamislepingu artiklile 248 tehtud kontrollikoja avaldust, mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust (4);
               
            
                  —
               
               
                  võttes arvesse EÜ asutamislepingu artikli 272 lõiget 10 ning artikleid 274, 275 ja 276;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (5) eriti selle artikleid 50, 86, 145, 146 ja 147;
               
            
                  —
               
               
                  võttes arvesse kodukorra artiklit 71 ja V lisa;
               
            
                  —
               
               
                  võttes arvesse eelarvekontrollikomisjoni raportit (A6-0151/2009);
               
            
                  1.
               
               
                  märgib, et 2007. aastal oli Euroopa Kohtu käsutuses kulukohustuste assigneeringutena kokku 275 miljonit eurot (2006. aastal oli see summa 252 miljonit eurot) (6) ning kasutusmäär 96,84 % oli suurem kui eelnenud aastal;
               
            
                  2.
               
               
                  märgib rahuloluga, et Euroopa Kohus võttis 2007. aasta juulis vastu eetikakoodeksi, mida kohaldatakse Euroopa Kohtu, Esimese Astme Kohtu ja Avaliku Teenistuse Kohtu liikmetele ning endistele liikmetele (7) ning mis sisaldab kohustust esitada Euroopa Kohtu presidendile majanduslike huvide deklaratsioon; rõhutab siiski oma korduvalt esitatud nõudmist avalikustada konkreetsed deklaratsioonid läbipaistvuse huvides näiteks Euroopa Kohtu veebisaidil, isegi kui praegu puudub asjaomane õiguslik nõue; teeb ühtlasi ettepaneku nimetada ametisse sõltumatu järelevalveametnik, kelle ülesanne oleks anda igal aastal avalikult aru esitatud deklaratsioonide kohta, et tagada usaldusväärne järelevalve ja kontroll;
               
            
                  3.
               
               
                  juhib tähelepanu sellele, et 2007. aastal suurenes teenistuses olevate ametnike ja teiste töötajate (ajutised töötajad ja lepingulised töötajad) arv eelnenud aastaga võrreldes 7,9 % võrra kokku 1 928ni, mis tulenes peamiselt Rumeenia ja Bulgaaria ELiga ühinemisest;
               
            
                  4.
               
               
                  väljendab heameelt edusammude üle personalieeskirjadega hõlmatud kvalifitseeritud töötajate töölevõtmisel EPSO korraldatud konkursside alusel ja teatud ametikohtadega (peamiselt tõlgid ja IT-spetsialistid) seotud raskustega tegelemisel;
               
            
                  5.
               
               
                  juhib tähelepanu, et eelarveaasta 2007 aastaaruande punktis 11.19 esitas Euroopa Kontrollikoda (kontrollikoda) järgmised tähelepanekud: „kohtu halduskomitee otsuses lepinguliste töötajate värbamise ja töölevõtmise kohta ei ole kehtestatud abiülesandeid sooritavaid lepingulisi töötajaid puudutavat valikumenetlust […]. Seetõttu ei ole kohus kasutusele võtnud ametlikke valikumenetlusi lühiajaliste lepingutega töötajate värbamiseks, et asendada töötajaid, kellel ei ole võimalik oma kohustusi täita.”;
               
            
                  6.
               
               
                  toetab kontrollikoja seisukohta, et kuna abiülesandeid sooritavate lepinguliste töötajate kohta kehtivad konkreetsed valikumenetlused (sh näiteks valimiskomisjonide kasutamine) puuduvad, „ei taga kohtus kasutatavad reeglid, et sellistel juhtudel järgitakse täielikult Euroopa ühenduste muude teenistujate teenistustingimustes sätestatud nõudeid ja välditakse ebaobjektiivse valiku ohtu”; nõuab seetõttu asjakohase valikumenetluse kehtestamist ka sellesse kategooriasse kuuluvate lepinguliste töötajate suhtes;
               
            
                  7.
               
               
                  väljendab rahulolu selle üle, et alates 1. oktoobrist 2007 on moodustatud kaks eraldi haldusüksust (siseauditi üksus ja kontrolliüksus), millel on eraldi üksuse juhatajad; sellega tehti lõpp varasematel aastatel nii kontrollikoja kui ka Euroopa Parlamendi poolt kritiseeritud olukorrale, kus siseauditi talituse juhataja vastutas eelarvevahendite käsutajate tegevuse eelkontrolli eest;
               
            
                  8.
               
               
                  väljendab rahulolu sellega, et kohtu halduskomitee muutis 12. detsembril 2007 siseaudiitori ametijuhendit, mistõttu siseauditi üksuse aasta töökava võetakse vastu organisatsiooni tegelike riskide hindamise põhjal;
               
            
                  9.
               
               
                  märgib, et uue integreeritud haldus- ja finantskontrolli süsteemi (SAP) loomise (millega 1. jaanuaril 2008 asendati raamatupidamis- ja finantskontrolli süsteem Sucre-Abac) käigus 2007. aastal kehtestati uus põhivara võõrandamise kord; väljendab heameelt asjaolu üle, et uue SAP-süsteemi töötasid institutsioonidevahelises koostöös välja nõukogu, kontrollikoda ja Euroopa Kohus, mis aitas hoida oluliselt kokku eelarvekulusid ning millega suurendati kolme asjaomase institutsiooni tegevuse tõhusust;
               
            
                  10.
               
               
                  väljendab ühtlasi heameelt viljaka institutsioonidevahelise koostöö üle kontrollikojaga koolituse valdkonnas;
               
            
                  11.
               
               
                  tunneb heameelt selle üle, et läbirääkimiste tulemusel sõlmitud lepingute osakaal kõikides sõlmitud lepingutes on vähenenud 34 protsendilt 2006. aastal 32 protsendini 2007. aastal (finantsmääruse rakenduseeskirjade (8) muutmise järel enam kui 60 000 euro väärtuses); julgustab Euroopa Kohust jätkama pingutusi selle osakaalu edasiseks vähendamiseks;
               
            
                  12.
               
               
                  märgib, et ranges mõttes oli 2006. aasta hiljuti loodud Avaliku Teenistuse Kohtu tegevuse teine aasta pärast tegevuse alustamist 2005. aasta detsembris ja et kohtu kodukord jõustus 1. novembril 2007;
               
            
                  13.
               
               
                  väljendab heameelt, et Euroopa Kohtu menetluste kestus vähenes neljandat aastat järjest ja lõpetatud kohtuasjade arv suurenes 2006. aastaga võrreldes peaaegu 10 %; märgib samas murelikult, et mahajäämus pooleli olevate kohtuasjade puhul suurenes kõigis kolmes kohtus, eelkõige Esimese Astme Kohtus (+12 % 2006. aasta 1 029 kohtuasjalt 1 154 kohtuasjani 2007. aastal);
               
            
                  14.
               
               
                  mõistab, et Esimese Astme Kohtus menetletavate kohtuasjade arvu oluline kasv tuleneb uute kohtuasjade arvu suurenemisest ning kohtule esitatud hagide järjest suuremast keerulisusest ja erinevusest; toetab igati Euroopa Kohtu püüdlusi vaadata ümber oma sisemine korraldus ja töökord, et parandada tõhusust ja vähendada seda mahajäämust;
               
            
                  15.
               
               
                  väljendab heameelt, et Euroopa Liidu Teatajas avaldati 2007. aasta eelarve haldamise ja finantsjuhtimise aruanne, (9) mis on lisatud Euroopa Kohtu 2007. aasta raamatupidamisaruannetele ja sisaldab eelkõige andmeid assigneeringute kasutamise määra kohta ning kus on esitatud kokkuvõtlikult teave 2007. aasta eelarves assigneeringute ümberpaigutamise kohta;
               
            
                  16.
               
               
                  tunnustab Euroopa Kohut juurdunud tava eest lisada oma tegevusaruandesse peatükk, milles on üldjoontes välja toodud järelmeetmed seoses Euroopa Parlamendi eelarve täitmisele heakskiidu andmise varasemate otsuste ja kontrollikoja aruannetega;
               
            
                  17.
               
               
                  märgib, et hoolimata finantsmääruse muutmisest on hanke-eeskirjad väikeste institutsioonide, nt Euroopa Kohtu jaoks ikka veel ülearu koormavad, eriti suhteliselt väikesemahuliste lepingute pakkumiskutsete puhul; palub komisjonil tulevikus finantsmääruse muutmise ettepanekute esitamiseks eeltöö tegemisel konsulteerida ulatuslikult Euroopa Kohtu kohtusekretäri ja administratsiooniga, et tagada lõplikus eelnõus nende ettepanekute täielik arvessevõtmine.
               
            
         (1)  ELT L 77, 16.3.2007.
      
         (2)  ELT C 287, 10.11.2008, lk 1.
      
         (3)  ELT C 286, 10.11.2008, lk 1.
      
         (4)  ELT C 287, 10.11.2008, lk 111.
      
         (5)  EÜT L 248, 16.9.2002, lk 1.
      
         (6)  2005: 232,6 miljonit eurot.
      
         (7)  ELT C 223, 22.9.2007, lk 1.
      
         (8)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, 31.12.2002, lk 1).
      
         (9)  ELT C 15, 21.1.2009, lk 1.